open-index/open-wikipedia-markdown huggingface dataset:
Arma termonuclear

[dereita|miniatura|451x451px|Fundamentos da configuración Teller-Ulam. Os raios X producidos por unha explosión de fisión primaria dirixida nun extremo dunha cámara quentan e comprimen material de combustible no outro extremo, facendo posíbel a reacción de [Fusión nuclear|fusión secundaria.]]
[miniatura|[Edward Teller en 1958]]
Unha **arma termonuclear** é un deseño de segunda xeración de armas nucleares.

A idea básica é o uso dunha bomba atómica de fisión a modo de disparador colocada preto dunha cantidade de combustible de fusión, e o uso da “implosión de radiación” para comprimir o combustible da fusión e conseguir o seu acendido. A bomba de fisión e o combustible de fusión colócanse preto un doutro nun recipiente especial que está feito para reflectir raios X durante o maior tempo posible. O resultado é unha maior potencia explosiva cando se compara coas armas de fisión dunha soa etapa. O dispositivo coñécese de forma coloquial como **bomba de hidróxeno** ou **bomba H**, porque emprega a fusión de isótopos de hidróxeno.

A primeira proba termonuclear a grande escala foi levada a cabo polos Estados Unidos en 1952. O concepto foi empregado dende entón pola maior parte das potencias nucleares do mundo no deseño das súas armas. O deseño moderno de todas as armas termonucleares nos Estados Unidos coñécese como a configuración de Teller-Ulam para os seus dous principais contribuíntes, Edward Teller e Stanislaw Ulam, quen o desenvolveu en 1951 para Estados Unidos, con certos conceptos desenvolvidos coa contribución de John von Neumann. Dispositivos similares foron feitos pola Unión Soviética, Reino Unido, China e Francia.

Como as armas termonucleares representan o deseño máis eficiente para o rendemento enerxético de armas con rendementos superiores a 50 quilotóns de TNT (210 TJ). Practicamente tódalas armas nucleares deste tamaño despregadas polos cinco Estados posuidores de armas nucleares baixo o TNP utilizan o deseño Teller-Ulam.

Un dispositivo termonuclear típico ten dúas etapas, unha primaria onde se inicia a explosión, e unha secundaria, onde ten lugar a principal explosión termonuclear.

* A parte superior ou primaria: é a bomba de fisión (do tipo bomba A) que ó estoupar provoca un aumento de temperatura moi forte e con iso a fusión.
* A parte inferior ou secundaria: este é o material que se fusionará, aquí deuteruro de litio, acompañado dun núcleo de plutonio e unha envoltura de uranio. Esta parte está rodeada por unha espuma de poliestireno que permitirá un aumento de temperatura moi elevado.
* Finalmente, é posible utilizar unha terceira etapa, do mesmo tipo que a segunda, para xerar unha bomba de hidróxeno moito máis potente. Esta etapa adicional é moito máis grande (ó redor de dez veces máis) e a súa fusión é iniciada pola enerxía liberada pola fusión da segunda etapa. Polo tanto, podemos fabricar bombas H de moi alta potencia agregando varias etapas.

## Notas
Dentatherina merceri

***Dentatherina merceri*** é unha especie de peixe actinopterixio mariño, a única do xénero ***Dentatherina*** que á súa vez é o único da familia ***Dentatherinidae***.

## Morfoloxía 
Corpo alongado prateado cuns 5 cm de lonxitude máxima. Ten de 6 a 9 espiñas na aleta dorsal e unha na aleta anal; premaxilar cun cairo dirixido ventralmente; pedúnculo caudal moi delgado característico.

## Distribución e hábitat 
Atópase polo oeste do océano Pacífico central, desde Filipinas ao norte até o nordeste de Australia ao sur, así como por moitas illas de Oceanía occidental.

É un peixe de auga mariña tropical, de comportamento nerítico peláxico, non migrador. Atópase cerca da costa arredor de illas e sobre os arrecifes de coral.

## Notas 
## Véxase tamén 
### Ligazóns externas 
*
Telmatherinidae

***Telmatherinidae*** é unha familia de peixes ateriniformes. 

## Hábitat e características 
As especies desta familia habitan en auga doce, auga salobre e auga de mar.

Son peixes pequenos, que van desde os 3 cm, até os 8 cm de lonxitude. A súa primeira aleta dorsal, nos machos, son de cores brillantes, en comparación coas femias.

## Xéneros e especies 
Existen 18 especies agrupadas en 5 xéneros:

*Xénero *Kalyptatherina* Saeed e Ivantsoff, 1991:
** *Kalyptatherina helodes* (Ivantsoff e Allen, 1984)
*Xénero *Marosatherina* Aarn, Ivantsoff e Kottelat, 1998
** *Marosatherina ladigesi* (Ahl, 1936)
*Xénero *Paratherina* Kottelat, 1990
** *Paratherina cyanea* Aurich, 1935
** *Paratherina labiosa* Aurich, 1935
** *Paratherina striata* Aurich, 1935
** *Paratherina wolterecki* Aurich, 1935
*Xénero *Telmatherina* Boulenger, 1897
** *Telmatherina abendanoni* Weber, 1913
** *Telmatherina albolabiosus* Tantu e Nilawati, 2008
** *Telmatherina antoniae* Kottelat, 1991
** *Telmatherina bonti* Weber  de Beaufort, 1922
** *Telmatherina celebensis* Boulenger, 1897
** *Telmatherina obscura* Kottelat, 1991
** *Telmatherina opudi* Kottelat, 1991
** *Telmatherina prognatha* Kottelat, 1991
** *Telmatherina sarasinorum* Kottelat, 1991
** *Telmatherina wahjui* Kottelat, 1991
*Xénero *Tominanga* Kottelat, 1990
** *Tominanga aurea* Kottelat, 1990
** *Tominanga sanguicauda* Kottelat, 1990

## Notas 
## Véxase tamén
Phallostethus cuulong

***Phallostethus cuulong*** é unha especie de peixe ateriniforme da familia *Phallostethidae*. Foi descuberto en 2009 pero non foi até 2012 cando foi formalmente descrito. Vive a unha profundidade de entre 0.5 e 3.5 m nas canles do delta do río Mekong. O seu nome científico fai referencia ao río Mekong, que en vietnamita dise *Cuu Long*.

## Notas 
## Véxase tamén
Phallostethidae

***Phallostethidae*** é unha familia de peixes ateriniformes, que conta con 4 xéneros e 23 especies.

## Hábitat e características 
Son peixes pequenos, de non máis de 3,5 cm de lonxitude, con corpos parcialmente translúcidos e boca protráctil.

Encóntanse en auga doce e auga salobre, rara vez no mar, distribuídos por Tailandia e Filipinas.

## Clasificación 
*Phallostethidae* encóntrase conformada por:
* Xénero *Gulaphallus*
** *Gulaphallus bikolanus*
** *Gulaphallus eximius*
** *Gulaphallus falcifer*
** *Gulaphallus mirabilis*
** *Gulaphallus panayensis*

* Xénero *Neostethus*
** *Neostethus amaricola*
** *Neostethus bicornis*
** *Neostethus borneensis*
** *Neostethus ctenophorus*
** *Neostethus djajaorum*
** *Neostethus geminus*
** *Neostethus lankesteri*
** *Neostethus palawanensis*
** *Neostethus robertsi*
** *Neostethus thessa*
** *Neostethus villadolidi*
** *Neostethus zamboangae*

* Xénero *Phallostethus*
** *Phallostethus cuulong*
** *Phallostethus dunckeri*
** *Phallostethus lehi*
** *Phenacostethus posthon*

* Xénero *Phenacostethus
** *Phenacostethus smithi*
** *Phenacostethus trewavasae''

## Notas 
## Véxase tamén
Dango

miniatura|*Mitarashi dango*.
miniatura|Tsukimi dango
O Dango (, ) é un *dumpling* tradicional xaponés elaborado con *mochiko* (fariña de arroz), e derivado por tanto do mochi (pastel de arroz glutinoso). Sérvese a miúdo con té verde.

O *dango* consómese todo o ano, pero as diversas variedades cómense tradicionalmente en tempadas concretas. Tres ou catro *dango* sérvense a miúdo nun petisco. Unha variedade orixinaria de Hokkaidō elabórase con fariña de pataca e cocíñase con *shoyu* (salsa de soia).

## Tipos de *dango* 
Hai moitas variedades diferentes de *dango* que se adoitan chamar segundo os diversos condimentos que se serven sobre eles ou con eles.

* *Anko*: Coñecido comunmente como pasta (endulzada) de xudías vermellas, aínda que outros ingredientes diferentes ao *azuki* úsanse en contadas ocasións.
* *Bocchan dango*: *Dango* que ten tres cores. Un tínguese con xudías vermellas, outro con ovo e o terceiro con té verde.
* *Chadango*: Dango con sabor a té verde.
* *Chichi dango*: De gusto suave lixeiramente doce, adoita tomarse como sobremesa.
* *Hanami dango*: Tamén ten tres cores, e elabórase tradicionalmente durante a tempada de contemplación das flores das cerdeiras. De aí o nome de *hanami*.
* *Goma*: Con sementes de sésamo, é á vez doce e salgado.
* *Kinako*: fariña de soia torrada.
* *Kuri dango*: *Dango* cuberto con pasta de castaña.
* *Kushi dango*: *Dango* nun petisco.
* *Mitarashi*: Cuberto cun sirope feito con salsa de soia, azucre e amidón.
* *Sasa dango*: Producido e comido principalmente na prefectura de Niigata. Hai dúas variantes: *onna dango* (literalmente ‘*dango* feminino’), recheo con *anko*; e *otoko dango* (‘dango masculino’), recheo con *kinpira*. Envólvense con follas de *sasa* para conservalos.
* *Teppanyaki* *Dango:* é un petisco cun sabor acedo a *teppanyaki*.
* *Tako* *dango*: Dango sen nada mesturado que se serve cunha salsa feita de polbo e outros ingredientes por encima, dándolle unha cor alaranxada.
* *Tsukimi Dango* 月見団子: é un tipo de dango con cabaza *kabocha* que se come no festival de mediados de outono.

## Na cultura popular 
### Termos derivados 
Un proverbio xaponés común é *, que alude á preferencia polas cousas prácticas en lugar de pola estética.*

*Dango* úsase internacionalmente entre os xogadores de go como termo despectivo cara a unha chea de pedras ineficientes nunha partida.

Un peiteado consistente en moños parecidos a *dango* nalgún lado da cabeza coñécese ás veces como *odango*.

No anime CLANNAD o dango está relacionado cun programa de televisión chamado  *A gran familia Dango*.

### Carácter Unicode 
O carácter emoji Unicode parécese a un dango hanami. Foi introducido en outubro de 2010.

## Notas 
## Véxase tamén 
* *Wagashi*, confeitaría tradicional xaponesa.
* Pobo xaponés

### Ligazóns externas
Iafet

Segundo o Xénese, no capítulo décimo, **Iafet** (en   *Iafeth ben Nōah*‎; en árabe: يافث بن نوح, *Yāfiṱ ibn Nūh*) é fillo de Noé, irmán de Sem e Cam, e pai de Gomer, Magog, Madai, Iaván, Tubal, Méxec e Tirás.

Sobreviviu ao Diluvio Universal grazas á Arca de Noé, onde Xehová mandou a Noé que levase á súa muller, aos seus fillos e ás súas esposas. Tradicionalmente considérase que Iafet e os seus descendentes poboaron a Europa actual, como no Xénese, no capítulo coñecido como a *Táboa dos pobos*, indícase que viaxaron ás *illas xentís*, que seica se refire ás illas de Grecia, aínda que existen outras tradicións como a británica, que afirma que Samotes (que sería asimilado a Gomer), o cuarto fillo de **Iafet**, viaxou á Gran Bretaña e foi proclamado primeiro rei de Britania, baseado no texto *Berosi Antiquitatum libri quinque cum Commentariis Joannis Annii*, atribuído ao historiador Beroso o Caldeo; un falso-Beroso baixomedieval tamén xustificaba unha inventada dinastía de reis hispánicos que rexeran na Península Ibérica descendentes de Iafet.

## Notas
Jesús López Bermúdez

**Jesús López Bermúdez**, nado na Coruña o 23 de abril de  1913 e finado na mesma cidade o 21 de setembro de 1993, foi un médico galego.

## Traxectoria 
Formouse como médico en París. Exerceu como médico no exército republicano dende os primeiros días da guerra nas milicias que defenderon Madrid, e despois noutras frontes durante a guerra. Coa derrota da República exiliouse en Francia e estivo internado nos campos de concentración de Barcarés e Argèles-sur-Mer, onde exerceu como médico. Participou nas actividades de resistencia contra a ocupación nazi. Regresou a Galicia en 1954, e volveu exercer como médico na Coruña. Foi académico de número da Real Academia de Medicina e Cirurxía de Galicia. Morreu nesa cidade o 21 de setembro de 1993.

## Notas 
## Véxase tamén 
### Bibliografía 
* 

### Ligazóns externas 
* Repertorio biobibliográfico do exilio galego
Gloster E.28/39

O **Gloster E.28/39**, (tamén coñecido como **Gloster Whittle**, **Gloster Pioneer**, ou **Gloster G.40**) foi o primeiro avión a reacción británico e voou por vez primeira no ano 1941. Foi o cuarto reactor en voar, tras o alemán Heinkel He 178 (1939), o termorreactor italiano Caproni Campini N.1 (1940), e o alemán Heinkel He 280 (1941).

O E.28/39 foi o produto dunha especificación emitida polo Ministerio do Aire para un avión axeitado para probar os novos deseños de propulsión a chorro que Frank Whittle desenvolvera durante os anos 30. Gloster e o deseñador xefe da compañía, George Carter, traballaron con Whittle para desenvolver un avión convencional equipado cun motor turborreactor Power Jets W.1. A aeronave voou por vez primeira o día 15 de maio de 1941 e fabricáronse un par de E.28/39 para o programa de probas. Tras uns iniciais informes satisfactorios, eses avións continuaron voando para probar deseños de motores cada vez máis refinados e novas características aerodinámicas. A pesar da perda do segundo prototipo, debido a un mantemento pouco axeitado que causou un fallo crítico nun alerón, o E.28/39 foi considerado un éxito.

O E.28/39 achegou unha valiosa experiencia inicial co novo tipo de propulsión e levou ao desenvolvemento do Gloster Meteor, o primeiro caza a reacción operacional en entrar en servizo cos Aliados. O primeiro prototipo continuou os voos de proba ata 1944 e foi retirado do servizo. En 1946 foi transferido ao Museo da Ciencia de Londres, onde segue exposto a día de hoxe.

## Notas
Cam (Biblia)

No Xénese, capítulo décimo, **Cam** (en , en hebreo moderno חָם *H̱am* en hebreo tiberiano *Ḥām*, en  *Ḥām ibn Nuh* ou só *حام, Ḥām;* en grego: Χαμ Kham; de significado incerto) é fillo de Noé, irmán de Sem e Iafet, e pai de Cux, Put, Misraim (ou Mizraim, nome hebraico para Exipto) e Canaán.

Sobreviviu ao Diluvio Universal grazas á Arca de Noé, onde Deus díxolle a Noé que levase a súa muller, fillos e mulleres con el. Segundo algunhas tradicións, o nome da súa muller era Ne'elatama'uk, Na'eltama'uk, Nahalath ou Zedkat Nabu. Tradicionalmente, crese que Cam e os seus descendentes habitaron a África actual.

Foi maldito polo seu pai porque o seu fillo Canaán era escravo de Sem e Iafet (os seus irmáns), por velo espido cando estaba bébedo.

No século XVIII xurdiu a teoría racista e pro-escravitude de que os fillos de Cam foron *ennegrecidos* por Deus para lembrar permanentemente o pecado que Cam cometera cando viu o seu pai espido.

## Notas 
## Véxase tamén
Robert J. Grant

**Robert John Grant**, nado en Springville, Nova Escocia, o 12 de novembro de 1862 e finado en Pasadena, California, o 24 de novembro de 1949, foi director da Casa da Moeda dos Estados Unidos entre 1823 e 1833.

## Traxectoria 
### Primeiros anos 
Robert J. Grant naceu o 12 de novembro de 1862 en Springville, condado de Pictou, Nova Escocia, fillo de Christy Grant e de Peter James Grant. Alí asistiu a diversas escolas públicas. 

Trasladouse aos Estados Unidos nos inicios da década de 1880 e pouco despois acadou a naturalización como estadounidense. Foi durante o seu mandato cando o Goberno tomou o control da exportación de ouro no país.

En 1933 foi honrado cunha medalla emitida pola Casa da Moeda dos Estados Unidos, deseñada por John R. Sinnok. no hospital *Las Encinas Sanitarium*, como consecuencia da doenza que o aqueixaba desde 1942.

## Notas 
## Véxase tamén 
### Bibliografía 
* Evans, G. G. (1898). *Illustrated history of the United States mint.*.. G. G. Evans, Filadelfia. Páxinas 87-88.
* Failor, K. M.; Hayden, E. (1972). "Robert John Grant". *Medals of the United States Mint*. US Government Printing Office. Páxinas 160-161.
* Smith, P. (2012). "". En *American Numismatic Biographies*. Páxina 154.

### Outros artigos 
* Director da Casa da Moeda dos Estados Unidos
Aristeo de Crotona

**Aristeo de Crotona** (latín *Aristaeus*, grego antigo Αρισται̂ος, 'Aristaios') fillo de Damofonte, foi un matemático grego do século -IV. Probabelmente foi contemporáneo de Euclides.
## Traxectoria 
Non se sabe nada da súa vida, agás o que di del o matemático Pappos de Alexandría. Escribiu cinco libros sobre *Os sitios sólidos* onde formulou teorías sobre os cinco sólidos regulares e sobre as curvas cónicas. Influíu en Euclides, pero a súa obra era máis relevante e orixinal. A súa obra é coñecida polas referencias de Euclides e Pappos, así como do matemático Hipsicles. Como se descoñece o contido das súas obras, toda a orixinalidade do estudo sobre cónicas reside en Apolonio de Perge.

## Notas 
## Véxase tamén 
### Ligazóns externas 
* O'Connor, John J.; Robertson, Edmund F. «Aristeu de Crotona» (en inglés). MacTutor History of Mathematics archive.   School of Mathematics and Statistics, University of St Andrews, Scotland.
Antemio de Trales

**Antemio de Trales** (en latín *Anthemius*, en grego antigo Ἀνθέμιος), nado en Trales, Lidia, Imperio Romano de Oriente en 474 e finado en Constantinopla en 533, foi un notábel arquitecto, matemático e profesor.
## Traxectoria 
O seu pai chamábase Estevo e era médico. Un dos seus irmáns era o famoso médico Alexandre de Trales (*Alexander Trallianus*), e Agatías di que os outros tres irmáns, Dióscoro, Metrodoro e Olimpio, tamén eran eminencias nas súas profesións. Antemio pasou gran parte da súa vida profesional como profesor de matemáticas en Constantinopla.

Xunto con Isidoro de Mileto, foi un dos dous principais arquitectos encargados por Xustiniano I para construír a igrexa de Santa Sofía en Constantinopla en 532, pero morreu pouco despois de comezar a obra. Consérvase un escrito chamado *Περί παραδόξων μηχανημάτων* (*Sobre os paradoxos da mecánica*) sobre espellos parabólicos e ustorios. Coñecía a pólvora e construíu unha máquina de vapor.

## Notas
Hipsicles

**Hipsicles** (*Hypsicles*, ) foi un matemático e astrónomo grego nado en Ascalón ou Alexandría.
## Traxectoria 
Floreceu cara a mediados do século -II, coñecido por ser o autor do Libro XIV (e quizais tamén do XV) dos Elementos de Euclides.

Entre as súas obras destacan:
* περὶ τῆς τῶν ζωδίων ἀναφορας 'Sobre a ascensión dos signos zodiacais' (única que se conserva); é a primeira obra da astronomía grega na que se utiliza a división da esfera en 360° , de acordo coa tradición babilónica.
* περὶ τῆς ἐναρμυνίου κινήσεως.
* Libro XIV dos Elementos de Euclides
## Notas 
## Véxase tamén 
### Ligazóns externas 
* O'Connor, John J.; Robertson, Edmund F. «Hipsicles» (en inglés). MacTutor History of Mathematics archive. School of Mathematics and Statistics, University of St Andrews, Scotland. (inglés).
* *Hypsicles of Alexandria*. Complete Dictionary of Scientific Biography. 2008. Encyclopedia.com. Consultat 21 Juliol. 2013 .
Nicómaco de Xerasa

**Nicómaco de Xerasa ou Xeraseno** (en latín *Nicomachus Gerasenus*, *en grego* Νικόμαχος Γερασηνός, o Γερασινός) foi un matemático grego do século I.

## Traxectoria 
Non sabemos nada da súa vida senón que era natural de Xerasa en Arabia. Viviu na época do emperador Tiberio no século I. Era moi coñecido polos seus contemporáneos como un membro destacado da escola pitagórica.

### Obra 
Escribiu sobre aritmética e música e quizais doutros temas. Boecio escribiu unha obra sobre aritmética que era reprodución da obra de Nicómaco.

As súas obras que se conservan son:

* Ἀριθμητικης εἰσααγωγῆς *Introdución á aritmética*, que se conserva en grego e nunha tradución ao latín de Boecio e resulta ser un dos poucos (por non dicir o único) documentos que temos da teoría de números da Grecia clásica.
* Ἐγχειρίδιον ἁρμονικῆς *Manual de harmonía*, escrito en forma de carta a unha muller nobre.
* A súa *Introdución á música* perdeuse, pero considérase que é a fonte principal do primeiro libro de *De institutione musica* de Boecio.

E as obras perdidas das que se coñece o título son:

* θεολογούμενα ἀριθμητικῆς.
* τέχνη ἀριθμητικὴ (xeometría).
* περὶ ἑορτῶν Αἰγυπτίων.

## Notas 
## Véxase tamén 
### Bibliografía 
* 
* 

### Ligazóns externas 
* O'Connor, John J.; Robertson, Edmund F. «Nicòmac Gerasè» (en anglès). MacTutor History of Mathematics archive. School of Mathematics and Statistics, University of St Andrews, Scotland. (inlgés)
* *Nichomachus_of_Gerasa*. Complete Dictionary of Scientific Biography. 2008. Encyclopedia.com. Consultat 27 Juliol. 2013 .
A Ovellariza, Vilanova de Ozcos, Vilanova de Ozcos

**A Ovellariza**  é un lugar da parroquia de Vilanova de Ozcos do concello de Vilanova de Ozcos que se localiza no occidente de Asturias. En 2021 tiña oito habitantes.

## Xeografía
Situado a 732 metros sobre o nivel do mar, o casarío localízase a 0,8 km da vila, e capital do concello, de Vilanova de Ozcos.

## Notas
Mosteiro de Vilanova de Ozcos

miniatura|Fachada do mosteiro
O **mosteiro de Santa María de Vilanova de Ozcos**  é unha antiga abadía, beneditina primeiro e logo cisterciense, situada en Vilanova de Ozcos, na Terra Eo-Navia de Asturias.

## Historia 
### Fundación 
O mosteiro fundárono en 1137 monxes beneditinos, por iniciativa do rei galego Afonso VII. Ao primeiro as súas prácticas foron de tendencia  eremítica, pero rapidamente, o mosteiro estruturouse e deuse unha regra, para se situar na liña beneditina do mosteiro de Carracedo, entón denominado San Salvador de Carracedo  .

### Mudanza da regra 
En 1203, os monxes de Carracedo optaron por se incorporaren á orde do Císter, que respectaba máis estritamente a norma beneditina, e era moi popular na época e así pasou a se denominar Santa María de Carracedo; os monxes de Vilanova de Ozcos seguiron o movemento, que o papa Inocencio III aprobara por unha bula . O texto dos pergameos está en latín nos máis antigos e a partir de mediados do século XIII aparece o galego que foi o único romance que se empregou ata que a mediados do XIV comezaron a aparecer textos en castelán, cada volta con maior profusión e que acabou por desprazar totalmente ao galego.

## Protección 
A abadía está catalogada en España como ben de interese cultural dende o 3 de outubro de 1991 .

## Galería de imaxes 

Ficheiro:Detalle interior Mosteiro Vilanova de Ozcos.jpg|Detalle do interior
Ficheiro:Lateral Mosteiro Vilanova de Ozcos.jpg|Lateral
Ficheiro:Detalle nave central igrexa Mosteiro Vilanova de Ozcos.jpg|Detalle da nave central da igrexa
Ficheiro:Detalle altar maioro igrexa Mosteiro Vilanova de Ozcos.jpg|Detalle do altar maior
Ficheiro:Detalle soporte estrutura de madeira igrexa Mosteiro Vilanova de Ozcos.jpg|Detalle do soporte da estrutura de madeira
Ficheiro:Detalle arcada dereita igrexa Mosteiro Vilanova de Ozcos.jpg|Detalle da arcada dereita
Ficheiro:Detalle capela lateral igrexa Mosteiro Vilanova de Ozcos.jpg|Detalle da capela lateral
Ficheiro:Detalle lateral dereito igrexa Mosteiro Vilanova de Ozcos.jpg|Detalle do lateral dereito da igrexa
Ficheiro:Detalle interior igrexa Mosteiro Vilanova de Ozcos.jpg|Detalle do interior da igrexa
Ficheiro:Nevando sobre a igrexa do mosteiro de Vilanova de Ozcos.jpg|Nevando sobre a igrexa

## Notas
Dólar de prata da Biblioteca do Congreso dos Estados Unidos

O **dólar de prata da Biblioteca do Congreso dos Estados Unidos** é unha moeda conmemorativa, non circulante, emitida en 2000 e cuñada pola Casa da Moeda dos Estados Unidos na súa Ceca de Filadelfia.

Esta moeda dun dólar forma parte dunha serie de dous valores —a outra é de 10 dólares— e foi autorizada pola Lei 105–268, do 19 de outubro de 1989, para conmemorar o 200º Aniversario da Biblioteca do Congreso dos Estados Unidos.

## Deseño 
O anverso deste dólar foi deseñado polo gravador da *US Mint* Thomas D. Rogers, autor tamén do reverso inicial do popular dólar Sacagawea. No anverso represéntanse dous libros, un deles aberto e apoiado noutro, que está pechado, e ao fondo aparece o facho da aprendizaxe.

O reverso é obra John Mercanti, recoñecido autor de numerosas moedas conmemorativas dos Estados Unidos. Neste reverso represéntase a cúpula do Edificio Jefferson, un dos catro que compoñen a Biblioteca do Congreso, construído entre 1890 e 1897.

Aínda que durante o seu período de distribución o dólar de prata tivo máis éxito comercial que a moeda de 10 dólares que completaba a serie, no mercado secundario foi esta última a que se fixo máis popular, polo feito de ser a primeira moeda bimetálica —en ouro e platino— emitida nos Estados Unidos.

Unha parte dos beneficios económicos da súa comercialización foi destinada ao fondo económico en apoio dos programas de divulgación da Biblioteca do Congreso (*Library of Congress Trust Fund Board*).

## Notas 
## Véxase tamén 
### Outros artigos 
* Moeda dun dólar estadounidense
* Moedas do dólar estadounidense
* Casa da Moeda dos Estados Unidos

### Ligazóns externas 
* "2000 Library of Congress Silver Dollar" (*ModernCommemoratives.com*)
Universidade Philipps de Marburgo

A **Universidade Philipps de Marburgo** é a universidade protestante máis antiga do mundo, e foi fundada en Marburgo polo amigo de Martín Lutero Filipe de Hesse na época da Reforma.

## Afiliación 
A Universidade Philipps é unha das máis de sesenta universidades de todo o mundo que son membros do Grupo Compostela

## Campos de estudo principais 
As principais áreas de investigación son a medicina, a nanociencia, a ciencia dos materiais e os estudos do Próximo Oriente.

### Lista de carreiras 
* Matemáticas
* Física
* Química
* Bioloxía
* Medicina
* Medicina Dental
* Farmacoloxía
* Xeografía
* Filosofía
* Historia
* Teoloxía protestante (luteranos).
* Teoloxía católica romana
* Latín e grego antigo
* Inglés
* Alemán
* Linguas e literatura románicas (francés, italiano, castelán)
* Estudos de Oriente Próximo
* Ciencias Sociais e Ciencias Políticas
* Economía (o punto forte é a microeconomía)
* Linguas e literatura eslavas (polaco, ruso)
* Estudos do Extremo Oriente (China, Xapón)

## Notas 
## Véxase tamén 
### Outros sitios web 
* http://www.uni-marburg.de
Departamentos do Salvador

550px|miniatura
O territorio do Salvador está repartido en 14 entidades subnacionais de primeira orde denominadas departamentos. Os departamentos son rexidos por un gobernador departamental, nomeado polo Presidente.

## Historia 
No Artigo 6 da primeira Constitución do Estado do Salvador (denominado *Estado del Salvador*), decretado pola primeira Asemblea Constituínte do Estado, o 12 de xuño de 1824, dividiuse o territorio do Estado en 4 departamentos: San Salvador, Sonsonate, San Vicente e San Miguel. A Constitución atribuíu o fixamento dos límites departamentais ao Congreso do Estado, estableceu un Consello representativo composto dun representante por cada departamento elixido polos seus respectivos pobos e estableceu o cargo de Xefe Político Intendente nomeado polo Xefe do Estado e a cuxo cargo estaba o goberno político e de facenda do departamento.

O 4 de setembro de 1832, emitiuse o Regramento de Xefes Políticos, Municipalidades e Alcaldes. Este regramento estableceu límites e xurisdicións para os Departamentos e regrou o cargo de Gobernador departamental.

A Constitución emitida o 18 de febreiro de 1841 estableceu o cargo de Gobernador, nomeado polo Poder Executivo. A Constitución tamén estableceu dúas Cámaras Lexislativas, unha de Senadores e outra de Deputados, cada Departamento de 30000 habitantes elixiría un Senador propietario e un suplente para a súa representación.

## Lista de departamentos 
## Municipios 
Os departamentos do Salvador subdivídense en municipios. Ten un total de 266 municipios. As súas últimas eleccións celebráronse o 28 de febreiro de 2021.

## Notas 
## Véxase tamén
Rye, East Sussex

**Rye** é unha localidade situada no distrito non metropolitano de Rother, no condado de East Sussex, Inglaterra, Reino Unido. 

## Situación 
Atópase a uns dous quilómetros do mar aberto e está na confluencia de tres ríos: o Rother, Tillingham e Brede. 

## Historia 
Na época medieval, con todo, era un membro importante da confederación Cinque Ports, xa que estaba á cabeza dunha enseada da Canle Inglés e case enteiramente rodeada do mar.

Rye é oficialmente unha parroquia civil (*Civil Parrish*), pero polas súas raíces históricas ten o status de cidade. Durante a súa historia, a súa asociación co mar incluíu o abastecemento de barcos ao servizo do Rei en tempos de guerra, e estivo involucrado con bandas de contrabando dos séculos XVIII e XIX, como a famosa Hawkhurst Gang que utilizaba as súas pousadas, como The Mermaid Inn. O Olde Bell Inn, conectado por un pasadizo secreto.

### Outros nomes 
*Rye* é o nome en lingua inglesa para o centeo e tamén como en galego (Centeo, Centeno, Orxo, Orjo, Orjales...) é un apelido; por exemplo leva ese apelido a botánica Barbara Lynette Rye, que é tamén a súa abreviatura taxonómica para os vexetais (RYE).

Varias cidades levan o nome de Rye nos Estados Unidos, nos estados de Nova York e Nova Hampshire.

## Economía 
Esas raíces históricas e o seu encanto converten o lugar nun destino turístico, e unha gran parte da súa economía baséase nisto: hai unha serie de hoteis, casas de hóspedes, pousadas, salóns de té e restaurantes,, así como outras atraccións para os visitantes. Hai unha pequena frota pesqueira e Rye Harbour ten instalacións para iates e outras embarcacións.

## Demografía 
No censo de 2001 tiña unha poboación de 4009 habitantes, pero na década de 2000 tivo un enorme incremento, case dobrando a súa poboación. No censo de 2012 tiña unha poboación de 9041 habitantes.

## Na cultura popular 
Rye é a poboación na que EF Benson sitúa -modificándoa- as súas novelas *Mapp* e *Lucy*, chamándoa Tilling.

## Notas
Universidade de Australia Occidental

A **Universidade de Australia Occidental** (**UWA**) é unha das principais universidades estatais de Australia. 

## Historia 
Fundada en 1911, ten a súa sede en Perth, Australia Occidental.

Está formado por nove facultades:

* Arquitectura, composición paisaxística e artes visuais
* Ciencias Sociais e Humanidades
* Economía da empresa
* Ciencias da Educación
* Enxeñaría, Informática e Matemáticas
* Dereito
* Física
* Medicina, Odontoloxía e Ciencias da Saúde
* Ciencias Naturais e Agrícolas

## Notas 
## Véxase tamén 
### Ligazóns externas
Rye, Hampshire

**Rye** ou **Rye Common** é unha aldea e *civil parish* (parroquia civil) do distrito de Hart en Hampshire, Inglaterra.

## Situación 
A aldea atópase preto da estrada A287 entre Odiham e Farnham. O núcleo está formado por unha gran explotación e un común. A súa cidade máis próxima é Hook a uns 6 km e atópase 3 km máis preto da localidade de Odiham.

## Notas
Rye

***Rye*** é o nome en inglés para o centeo, un cultivo de cereal. Pode referirse a:
* ***Whisky Rye*** (whisky de centeo), elaborado principalmente a partir de grans de centeo;
Ademais, como topónimo pode referirse a:
;No Reino Unido

* **Rye**, en East Sussex, Inglaterra;
* **Rye**, en Hampshire, Inglaterra
* *The Rye* un afluente do río Mole en Surrey, Inglaterra

;Nos Estados Unidos de América

* Rye, Arizona
* Rye, Arkansas
* Rye, Colorado
* Rye, Florida 
* Rye, Missouri
* Rye, New Hampshire
* Rye (cidade), Nova York
* Cidade de Rye, Nova York
* Rye, Texas

;Noutros lugares

* Rye, Victoria, Australia
* Old Rye *(Gammel Rye)*, Dinamarca
* Rye, Xura, Francia

## Botánica 
* Ryegrass ou *Lolium*, un xénero de gramíneas
* **RYE**, abreviatura taxonómica para citar como autoridade a Barbara Lynette **Rye** 

## Véxase tamén 
* Sportsklubben Rye, un club de ciclismo en Oslo, Noruega
* *Rye* (novela), unha novela erótica de Sam Rosenthal
* *"The Rye"*, un episodio da serie de televisión *Seinfeld*
* Rotary Youth Exchange (RYE), un programa de intercambio de estudantes
* Roush-Yates Engines (RYE), unha asociación entre as divisións de motores de RFK Racing e Yates Racing
Menecmo

**Menecmo** (Μέναιχμος), nado  c. -380 e finado c. -320, foi un filósofo e matemático grego. Nado en Alopeconeso (actual península de Gallipoli, Turquía) e coñecido pola súa amizade co gran filósofo Platón.
## Traxectoria 
Aínda que se sabe que foi o descubridor das seccións cónicas na procura dunha solución para a duplicación do cubo, o certo é que non se dispón del máis que referencias doutros autores moi posteriores.

Cítao Proclo (século V) quen nos di que foi discípulo de Eudoxo de Cnido. Tamén se menciona en Suídas (século X) que lle atribúen obras de filosofía e tres libros sobre a República de Platón. Por unha anécdota narrada por Estobeo (século V) suxírese que puido ser titor de Alexandre Magno. Segundo Estobeo, cando Alexandre lle preguntou unha forma rápida de aprender xeometría, Menecmo respondeu:

: *Oh Rei!* *Hai estradas reais e camiños populares para percorrer o país, pero só hai unha vía de aprender xeometría.*

Parece que foi o primeiro en demostrar que a elipse, a parábola e a Hipérbole se obteñen cortando un cono cun plano non paralelo á base. Eutocio, no seu libro *Sobre a esfera e o cilindro* describe o método empregado por Menecmo que se basea no cálculo de dúas medias proporcionais entre dúas rectas (a e 2a ) de tal xeito que  a:x = x:y = y:2a. En termos modernos, é o mesmo que resolver simultaneamente calquera par das seguintes tres ecuacións:

: x^2 = ay,\ y^2 = 2ax,\ xy = 2a^2

## Notas
Eutocio

**Eutocio** (*Eutocius*, Εὐτόκιος) foi un escritor grego nado en Ascalón, comentarista de Apolonio de Perge e de Arquímedes. Viviu a mediados do século VI. Consérvanse os orixinais gregos das seguintes obras:

* Comentario dos primeiros catro libros das *Crónicas* de Apolonio.
* Comentario sobre a *esfera e o cilindro* de Arquímedes.
* Sobre a cuadratura do círculo.
* Dous libros sobre o equilibrio de Arquímedes.
## Véxase tamén 
### Bibliografía 
* 

### Ligazóns externas 
* O'Connor, John J.; Robertson, Edmund F. «Eutocio» (en inglés). MacTutor History of Mathematics archive.School of Mathematics and Statistics, University of St Andrews, Scotland. (inglés)
* *Eutocius of Ascalon*. Complete Dictionary of Scientific Biography. 2008. Encyclopedia.com. Consultado 21 Agosto. 2013 .
Grant

**Grant** pódese referir a:

## Persoas 
### Nome 
* **Grant Allen** (1848-1899), científico e novelista canadense;
* **Grant Hart** (1961-2017), músico estadounidense do grupo Hüsker Dü;
* **Grant Wood** (1891- 1942), pintor estadounidense;

### Apelido 
* **Cary Grant** (1904-1986), actor de cine estadounidense;
* **Frederick Grant Banting** (1891-1941), médico e investigador canadense;
* **Hugh Grant** (nado en 1960), actor de cine inglés;
* **Jerami Grant** (nado en 1994), xogador de baloncesto estadounidense;
* **Jerian Grant** (nado en 1992), xogador de baloncesto estadounidense;
* **Lee Grant** (nada en 1926), actriz de cine estadounidense;
* **Michael Grant** (1914-2004), historiador e numismático inglés;
* **Robert J. Grant** (1862-1949), director da Casa da Moeda dos EEUU;
* **Rodney A. Grant** (nado en 1959), actor amerindio da tribo omaha;
* **Stuart Proud Eagle Grant** (nado en 1946), actor síux da tribo dos lakota;
* **Tyrone Grant** (nado en 1977), xogador de baloncesto italo-estadounidense;
* **Ulysses S. Grant** (1822-1885), décimo oitavo presidente dos EEUU;
* **William Robert Ogilvie-Grant** (1863-1924), ornitólogo escocés;

## Lugares 
*
* **Illa Grant**, unha illa da Antártida;

## Outros 
* **Les Enfants du capitaine Grant**, novela de Jules Verne;
Dólar de prata do Parque Nacional de Yellowstone

O **dólar de prata do Parque Nacional de Yellowstone** é unha moeda conmemorativa, non circulante, emitida en 1999 e cuñada pola Casa da Moeda dos Estados Unidos na súa Ceca de Filadelfia.

Esta moeda dun dólar foi autorizada pola Lei 104-1776, do 20 de outubro de 1996, pola que se creaba por primeira vez nos Estados Unidos unha moeda conmemorativa do Parque Nacional de Yellowstone, con motivo do 125 aniversario da súa creación polo Congreso en 1872.

## Deseño 
O anverso do dólar do Parque Nacional de Yellowstone é obra de Edgar Z. Steever, e reproduce un géyser do parque natural, coa característica paisaxe arborada do parque ao fondo.

A recadación obtida pola comercialización desta moeda conmemorativa destinouse ao Parque Nacional de Yellowstone e a outros parques nacionais, a través da *National Park Foundation*. 

## Notas 
## Véxase tamén 
### Outros artigos 
* Moeda dun dólar estadounidense
* Moedas do dólar estadounidense
* Casa da Moeda dos Estados Unidos

### Ligazóns externas 
* "1999 Yellowstone Silver Dollar" (*ModernCommemoratives.com*)
Festschrift

***Festschrift*** ( ; plural, *Festschriften*,  ou *Festschrifts*),  ou tamén ***Festgabe*** ou ***liber amicorum***, é un termo usado no mundo académico para referirse a un libro en homenaxe a unha persoa respectada, especialmente a un académico, e que ocorre ao longo da súa vida.

## Terminoloxía 
O termo, procedente do alemán, podería traducirse como "celebración en forma escrita" ou como "[anaco de] celebración escrita"; cabe indicar que o termo pódese relacionar co libro que se publica postumamente, e que se denomina *Gedenkschrift* ("publicación en memoria").

## Historia 
Un *Festschrift* contén unha serie de contribucións orixinais de colegas próximos do estudoso homenaxeado, incluíndo a miúdo os seus antigos estudantes de doutoramento; adoita publicarse con motivo da xubilación do homenaxeado, no seu sesenta e cinco anos ou con motivo doutro aniversario destacado na súa carreira. A primeira publicación deste tipo no mundo publicouse en 1640 en Leipzig con motivo da celebración do bicentenario da invención da imprenta, e incluíu diversas obras de poetas alemáns; foi editado por Gregor Ritzsch.

## Contidos 
Este tipo de publicacións poden centrarse en calquera tema e extensión, desde un pequeno volume até unha obra en varios volumes. *Aufstieg und Niedergang der römischen Welt*, por exemplo, comezou en 1972 como un *Festschrift* conmemorativo do 75 aniversario de Joseph Vogt, un historiador clásico alemán, con catro volumes inicialmente previstos, pero un total de 89 desde entón (entre eles, varios que foran planeadas para os próximos anos, pero foron aprazadas en 1998). Os ensaios, pola súa banda, adoitan relacionarse dalgún xeito coas contribucións do homenaxeado ao mundo académico, ou reflexionar sobre elas, pero poden incluír importantes investigacións orixinais dos autores. 

### Tabula gratulatoria 
Moitos dos *Festschriften* tamén presentan unha *tabula gratulatoria*, unha lista extensa de compañeiros e amigos que envían os seus mellores desexos ao homenaxeado.

## Notas 
## Véxase tamén
Armin Wolf (xornalista)

**Armin Wolf**, nado en Innsbruck (Tirol) o 19 de agosto de 1966, é un xornalista e presentador de televisión austríaco. En 2017 *Politico Europe* chamouno como "un dos xornalistas políticos máis hábiles (e temidos) de Europa". Foi nomeado "Xornalista Europeo do Ano 2019" no concurso de medios Prix Europa.

## Traxectoria 
Wolf formouse na Universidade de Viena cun máster e pola Universidade de Innsbruck cun doutoramento en ciencias políticas. En 2010 obtivo un MBA na Escola de Liderado Creativo de Berlín da Universidade Steinbeis de Berlín.

Wolf comezou a súa carreira de radiodifusión en 1985 como reporteiro autónomo para ORF, a compañía de radiodifusión pública de Austria. En 1987 trasladouse a Viena como xornalista e editor de asuntos exteriores na principal estación de radio da ORF, Ö1. En 1991/92 estivo baseado en Washington DC como correspondente nos Estados Unidos . De 1995 a 2002 foi redactor político, correspondente xefe e redactor-xerente de diversos programas de informativos televisivos da ORF.

Desde 2002, Wolf presenta o programa de noticias *ZIB 2* da ORF, alternando actualmente con Marielouise Lorenz-Dittlbacher. ZIB&nbsp;2 emítese de luns a venres e ten unha cota de mercado de ata aproximadamente o 30 por cento. En 2018, entrevistou ao presidente ruso Vladimir Putin.

Ademais, Wolf publicou tres libros sobre comunicación política e impartiu cursos de ciencia política nas universidades de Viena e Innsbruck.

## Recoñecementos 
Polas súas entrevistas Wolf foi distinguido con varios premios, por exemplo "Xornalista do ano" de Austria en 2004 e 2018 e catro premios Romy como presentador de televisión máis popular de Austria en 2006, 2007, 2012 e 2019. Para a conta de Twitter máis popular de Austria, foi elixido *"Onliner of the Year"* na categoría de Medios polos visitantes do sitio web werbeplanung.at e polos visitantes da páxina de Facebook de werbeplanung.at en 2011. Foi elixido "Comunicador do Ano" 2012 polos visitantes do sitio web da *Asociación de Relacións Públicas de Austria*. Algún dos premios recibidos inclúen:

* 2016: Premio Hanns Joachim Friedrichs

* 2018: Grimme-Preis (Premio Especial)
* 2019: Preis für die Freiheit und Zukunft der Medien (Leipzig) 

## Vida persoal 
Wolf casou coa xornalista austríaca Euke Frank (editora xefa da revista *Woman*), e vive cos seus dous fillos en Viena. De 2001 a 2004 estivo casado coa presentadora da ORF Birgit Fenderl.

## Notas 
## Véxase tamén 
### Ligazóns externas 
* Armin Wolf en about.me 
* Blog de Wolf (en alemán)
* Biografía no blog de Wolf (en inglés)
* Biografía no sitio web da ORF (en alemán)
Universidade de Frankfurt

A **Universidade de Frankfurt**, oficialmente denominada **Universidade Johann Wolfgang Goethe de Frankfurt** (*Johann Wolfgang Goethe-Universität Frankfurt am Main*, en alemán) é unha das maiores institucións de ensino superior de Alemaña, con 37.353 alumnos. 

## Historia 
### Orixe e nome 
Estabelecida en Frankfurt, Hessen, foi fundada en 1914. En 1932, o nome da universidade foi ampliado, homenaxeando ao poeta e escritor nado na cidade Johann Wolfgang von Goethe.

### Recoñecementos ao seu alumnado 
Pola universidade pasaron un total de 19 persoas que gañaron o Premio Nobel e 18 que gañaron o Premio Leibniz.

### Profesores famosos 
dereita|miniatura| O edificio IG Farben da Universidade de Frankfurt, coñecido como o Pentágono de Europa

* Theodor W. Adorno – Profesor de Socioloxía e Filosofía
* Jürgen Habermas – Profesor de Filosofía
* Winfried Hassemer – Profesor de Teoría Xurídica, Socioloxía do Dereito e Dereito Penal
* Hermann Heller – Profesor de Dereito
* Axel Honneth – Profesor de Filosofía Social
* Max Horkheimer – Profesor de Filosofía Social
* Karl Mannheim - Profesor de Socioloxía
* Franz Oppenheimer – Profesor de Socioloxía
* Michael Stolleis – Profesor de Historia Xurídica Europea
* Bruno Streit – Profesor de Ecoloxía e Evolución
* Melanie Tatur – Profesora de Ciencias Políticas

## Notas 
## Véxase tamén 
### Ligazóns externas
*
Dólar de prata da muller no servizo militar dos Estados Unidos

O **dólar de prata da muller no servizo militar dos Estados Unidos** é unha moeda conmemorativa, non circulante, emitida en 1994 e cuñada pola Casa da Moeda dos Estados Unidos.

Esta moeda dun dólar foi autorizada pola Lei 103-186, do 14 de decembro de 1993, pola que se creaba unha moeda conmemorativa para render homenaxe ás mulleres que forman parte das Forzas Armadas dos Estados Unidos.

Este dólar insírese nunha serie de tres moedas do Programa de Veteranos de 1994, xunto con outros dous dedicados aos veteranos da guerra de Vietnam e aos prisioneiros de guerra estadounidenses.''''*

## Deseños 
As dúas faces desta moeda foron deseñadas por T. James Ferrell. No seu anverso reprodúcese a imaxe de cinco mulleres de perfil que representan as cinco ramas das Forzas Armadas dos Estados Unidos: Exército de Terra, Marines, Armada, Forza Aérea e Garda Costeira.

A recadación obtida pola comercialización desta moeda conmemorativa destinouse á *Women in Military Service for America Memorial Foundation*, co fin de recadar fondos para erguer un monumento en homenaxe ás mulleres no servizo militar dos Estados Unidos.

## Notas 
## Véxase tamén 
### Outros artigos 
* Moeda dun dólar estadounidense
* Moedas do dólar estadounidense
* Casa da Moeda dos Estados Unidos

### Ligazóns externas 
* "1994 Women in Military Service Silver Dollar" (*ModernCommemoratives.com'')
Neuropilina 1

A **neuroplinia 1** ou **neuropilina-1** é unha proteína que nos humanos está codificada no xene ***NRP1*** do cromosoma 10. Nos humanos o xene da neuroplilina 1 está situado no locus 10p11.22. Esta é unha das neuropilinas humanas, xa que existe tamén a neuropilina 2.

## Función 
A NRP1 é un correceptor que está unido á membrana e a un receptor tirosina quinase, que se une tanto ao factor de crecemento endotelial vascular (VEGF; MIM 192240) coma a membros da familia da semaforina (ver SEMA3A; MIM 603961). A NRP1 desempeña funcións versátiles na anxioxénese, guía dos axóns no seu crecemento, supervivencia, migración e invasión celular.

## Papel na COVID-19 
A neuropilina 1 facilita a entrada do virus SARS-CoV-2, axenta causante da COVID-19, nas células, o que a fai unha posible diana para futuros fármacos antivirais.

## Implicación no cancro 
A neuropilina 1 foi implicada na vascularización e progresión de cancros. A expresión da NRP1 é elevada en mostras de diversos tumores humanos, como cánceres os de cerebro, próstata, mama, colon e pulmón e os niveis de NRP1 están positivamente correlacionados coa metástase.

No cancro de próstata o xene *NRP1* demostrou ser un xene suprimido por andróxenos, regulado á alza durante a resposta adaptativa de tumores de próstata a terapias que actúan sobre os andróxenos e un biomarcador para o prognóstico da metástase e o cancro de próstata mortal.

A expresión elevada de NRP1 está tamén correlacionada coa invasividade de cancro de células pulmonares non pequenas tanto in vitro coma in vivo. O EG3287 induce a apoptose en células tumorais con elevada expresión de NRP1. En 2015 non había ensaios clínicos en marcha ou rematados para o EG3287 como terapia para o cancro humano.

A NRP1 soluble ten o efecto oposto á NRP1 unida á membrana e ten actividade anti-VEGF. Os estudos en ratos in vivo indicaron que as inxeccións de sNRP-1 (neuropilina 1 soluble) inhiben a progresión da leucemia mieloide aguda en ratos.

## Notas 
## Véxase tamén 
### Bibliografía 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*
Universidade da Columbia Británica

A **Universidade da Columbia Británica** (en inglés : **University of British Columbia**, de aí o acrónimo **UBC**, en francés : **Université de la Colombie-Britannique**) é unha universidade pública canadense.

## Historia 
Fundada en 1908, a UBC é a institución de ensino superior máis antiga da provincia da Columbia Británica .

## Estrutura 
### Campus 
A Universidade da Columbia Británica consta de dous campus diferentes: o principal, situado en Vancouver (en inglés: *University of British Columbia, Vancouver* - *UBCV*) e o secundario (en inglés: *University of British Columbia, Okanagan* - *UBCO*) situado en Kelowna. O campus está situado aproximadamente a dez quilómetros ao oeste do centro de Vancouver, ao que está conectado por unha extensa rede de transporte público.

#### Colexios 
Hai dous colexios universitarios no campus de Vancouver, Green College e St. John's College.

### TRIUMF 
A súa parte sur alberga TRIUMF, o Laboratorio Nacional de Física de Partículas e Física Nuclear de Canadá. TRIUMF é o fogar do ciclotrón máis grande do mundo , tamén usado para a produción de isótopos con fins médicos.

### Bibliotecas 
O sistema de bibliotecas da universidade é unha das maiores coleccións do Canadá, aloxada en vinte e unha bibliotecas e salas de lectura.

### Outros edificios 
Outras instalacións importantes da universidade son o teatro Chan Center for the Performing Arts, o Xardín Botánico da UBC e o Museo de Antropoloxía da Universidade da Columbia Británica.

### Comunicacións 
A universidade publica o semanario *The Ubyssey*, fundado en 1918 e editado por estudantes; tamén conta cunha emisora de radio, *CITR-FM*, activa desde 1937.

## Notas 
## Véxase tamén 
### Outros artigos 
* Museo de Antropoloxía da Universidade da Columbia Británica
* Green College, Universidade da Columbia Británica
* Universidades no Canadá
* Columbia Británica
Dólar de prata American Buffalo

O '*dólar de prata *American Buffalo'''* é unha moeda conmemorativa, non circulante, emitida en 2001 e cuñada pola Casa da Moeda dos Estados Unidos.

Esta moeda dun dólar foi autorizada pola Lei 106-375, do 27 de outubro de 2000, pola que se creaba unha moeda conmemorativa tanto do Museo Nacional do Indio Americano, como da antiga moeda de cuproníquel de cinco centavos coñecida como *Buffalo nickel*, en cuxo deseño se basea.

## Deseño 
O deseño da moeda é practicamente coincidente co creado en 1913 por James Earle Fraser para o *Buffalo nickel*.  

No momento do seu lanzamento, o dólar de prata *American Buffalo* vendeuse ao prezo oficial de 11 dólares, e eses dez dólares de recarga estaban destinados ao financiamento da apertura, a dotación e o mantemento dos programas educativos do Museo Nacional do Indio Americano, do Instituto Smithsoniano. Como a tiraxe se esgotou tan axiña, o museo solicitou unha ampliación de 250.000 ou 500.000 exemplares máis, aínda que a súa solicitude foi rexeitada.

## Notas 
## Véxase tamén 
### Outros artigos 
* Moeda dun dólar estadounidense
* Moedas do dólar estadounidense
* Moeda de 5 centavos de dólar Buffalo
* Casa da Moeda dos Estados Unidos

### Ligazóns externas 
* "2001 American Buffalo Silver Dollar" (*ModernCommemoratives.com'')
Armin Wolf

O nome **Armin Wolf** pode referirse a:
* **Armin Wolf**, historiador alemán (n. 1935);
* **Armin Wolf**, xornalista e presentador deportivo alemán (n. 1961);
* **Armin Wolf**, xornalista e presentador de televisión austríaco (n. 1966);

* **Armin Wolf**, tradutor alemán.